Hnačky (Ecoli, Klebsiella, Proteus)
Mala som hnačky, zvracanie. Z kultivácie stolice mi vyšlo Ecoli, Klebsiella, Proteus. Hnačky odvtedy prešli. Je potrebné užívanie antibiotík? Alebo pri týchto baktériách je postačujúca liečba čiernym uhlím? Som tehotná. Vďaka za odpoveď.
Dobrý deň,
ďakujeme za Vašu otázku.
Vo všeobecnosti platí zásada, že hnačka sa lieči pri prebiehajúcich ťažkostiach. Pokiaľ symptómy ustúpili, nie sú potrebné ďalšie opatrenia, vhodné je však užívanie probiotík na obnovu narušenej črevnej flóry. Pokiaľ Vám však antibiotiká predpísal lekár, je potrebné sa riadiť jeho pokynmi. Na základe výsledkov kultivácie a zváženia pomeru prínosu liečby a rizika pre plod usúdil potrebu liečby antibiotikami. Čierne uhlie je látka s veľkým aktívnym povrchom a viaže naň škodlivé látky, plyny, hnilobné produkty, toxíny či rôzne chemické zlúčeniny, nie však baktérie. Nedostatočne vyliečená infekcia by mohla predstavovať riziko neskorších tehotenských komplikácií.
Prajem pekný zvyšok dňa.
S pozdravom
PharmDr. Veronika Kiabová